विद्यालय बास्केटबलमा ग्रिनफिल्ड विजयी
आयोजक ग्रिनफिल्ड नेसनल स्कुलले दसौं ग्रिनफिल्ड कप अन्तरविद्यालय बास्केटबलको सिनियर ब्वाइजमा शनिबार जित पाएको छ ।
काठमाडौँ — आयोजक ग्रिनफिल्ड नेसनल स्कुलले दसौं ग्रिनफिल्ड कप अन्तरविद्यालय बास्केटबलको सिनियर ब्वाइजमा शनिबार जित पाएको छ ।घरेलु कोर्टमा ग्रिनफिल्डले काठमाडौं भ्याली छाउनीलाई ३२–१३ स्कोरले पराजित गर्‍यो । ग्रिनफिल्डका अर्जुन बस्नेतले १४ स्कोर जोडे । ग्रिनल्यान्डले ओरेकललाई ५५–१७ र बिग बुद्धले दिव्यज्ञानलाई १६–१३ स्कोरले हराए ।जुनियर ब्वाइजमा एन्जल्स हार्टले नवीनज्योतिलाई ३१–५, पिपुल्स एकेडेमीले ओरेकललाई १३–३ र किङडम हिमालयले काठमाडौं भ्यालीलाई २४–४ स्कोरले हराए ।सिनियर गर्ल्समा काठमाडौं भ्यालीले एन्जल्स हार्टलाई ९–८ र भ्याली पब्लिकले स्वर्णिमलाई २८–१० ले हराए । प्रतियोगिताको नागर्जुन नगरपालिकाका मेयर मोहनबहादुर बस्नेतले निर्णायकलाई बल हस्तान्तरण गरी उद्घाटन गरे । सिनियर ब्वाइजमा ३२, सिनियर गर्ल्स र जुनियर ब्वाइजमा २४–२४ टिम सहभागी छन् । 